stanford-oval/wikipedia huggingface dataset:
Frelimo

| Mosambikin vapautusrintama Frente de Libertação de Moçambique |
| --- | --- |
  
Perustettu:  25. kesäkuuta 1962
Johto:   Filipe Nyusi 
Ideologia:  demokraattinen sosialismi
Poliittinen kirjo:  keskusta-vasemmisto ja vasemmisto
Toimisto:  Maputo
Värit:  punainen
Mosambikin parlamentti:  184 / 250
Kansainväliset jäsenyydet:  Sosialistinen internationaali
Nuorisojärjestö:  Organização da Juventude Moçambicana
Infobox OKNimi-testi OK: 
Frelimo eli Mosambikin vapautusrintama (portugaliksi Frente de Libertação de Moçambique) on mosambikilainen vasemmistopuolue, joka nousi maan johtoon sen itsenäistyttyä vuonna 1975. Se perustettiin Dar es Salaamissa vuonna 1962. Puolue käynnisti 1960-luvulla sissisodan Portugalin siirtomaavaltaa vastaan. Maan saatua itsenäisyyden 1975 Frelimo ajautui sisällissotaan Renamo-puoluetta vastaan. Frelimo oli aikoinaan marxilais-leninistinen. [lähde? ]
Mosambikin kansallislauluna oli aiemmin puolueen kunniaksi sävelletty Viva, Viva a FRELIMO.
Aiheesta muualla

Viralliset sivut (portugaliksi)
Filip Šovagović

| Filip Šovagović |
| --- | --- |
 Filip Šovagović ja Tony Cetinski
Henkilötiedot
Syntynyt: 13. syyskuuta 1966  Zagreb, Kroatia, Jugoslavian sosialistinen liittotasavalta
Näyttelijä
Merkittävät roolit:  Ei kenenkään maa, Cera
Aiheesta muualla
IMDb 
Elonet
Filip Šovagović (s. 13. syyskuuta 1966 Zagreb, Kroatia, Jugoslavia) on kroatialainen näyttelijä, joka tunnetaan Ceran roolista elokuvassa Ei kenenkään maa.
Aiheesta muualla

Filip Šovagović Internet Movie Databasessa. (englanniksi)
Friedrich Schlemm

Friedrich Schlemm noin vuonna 1850
Friedrich Schlemm (11. joulukuuta 1795 – 27. toukokuuta 1858) oli saksalainen anatomi, joka toimi professorina Berliinin yliopistossa.
Schlemm syntyi Salzgitterissä. Koska hänen perheellään ei ollut varaa korkeakoulutukseen, hän meni oppipojaksi kirurgille Braunschweigiin. Tämä antoi hänelle mahdollisuuden opiskella anatomiaa ja kirurgiaa paikallisessa Anatomico-Surgical-instituutissa. Vuonna 1821 hän sai lääketieteen tohtorin arvon Berliinin yliopistosta, ja hänestä tuli prosektori vuonna 1823. Vuonna 1829 hänestä tuli ”ylimääräinen professori” anatomiassa ja hän saavutti professuurin arvon vuonna 1833.
Silmässä sijaitsevat Schlemmin kanavat on nimetty Friedrich Schlemmin mukaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Friedrich Schlemm
Frode J. Strømnes

Frode Jens Strømnes (4. tammikuuta 1937 Harstad – 14. joulukuuta 2012 Volda) oli norjalais-suomalainen kielitieteilijä ja psykologian professori, joka toimi pitkään Turun Åbo Akademissa. Suomessa hän tuli tunnetuksi tutkimuksestaan eri kielten vaikutuksesta ihmisen mielikuviin ja ajatteluun.
Strømnes suoritti maisterin tutkinnon Oslossa 1963 ja väitteli tohtoriksi Åbo Akademissa 1971. Hän toimi Norjan tiedeneuvoston NAVF:n tutkimusstipendiaattina 1964–1968 ja 1971–1974, amanuenssina Århusin yliopistossa 1970, Åbo Akademin vs. lehtorina 1971–1972 ja apulaisprofessorina 1974 ja sitten Tromssan yliopiston professorina 1976–1990.
Strømnes nimitettiin Norjan valtion stipendiaatiksi (statsstipendiat) 1990 ja toimi sitten Bergenin yliopiston professorina vuodesta 1991 kuolemaansa 2012 saakka.
Strømnes sai 1970-luvun alussa Suomen kansalaisuuden ja kunnosti vanhan puuhuvilan Turun Ruissalossa, jossa hän harrasti muun muassa mehiläistenhoitoa.
Frode J. Strømnesin isä oli professori Martin Olav Konrad Strømnes ja vanhempi veli Trondheimin yliopiston professori Åsmund Lønning Strømnes.
Julkaisuja

Prolegomena to a Theory of Semiotics, 1969
Associations or Addresses: A Study in Serial Verbal Learning, 1971
A New Physics of Inner Worlds, 1976
The fall of the word and the rise of the mental model: A reinterpretation of the recent research on spatial cognition and language, 2006 (Frankfurt am Main; New York: Peter Lang)
Käännös suomeksi
Frekvenssianalyysi

Englanninkielisen tekstin kirjainten yleisyydet, joita vertailemalla salatekstin kirjainten yleisyyteen salatekstiä voidaan yrittää avata.
Frekvenssianalyysi on kirjainten ja kirjainyhdistelmien yleisyyteen perustuva kryptoanalyysin tekniikka, jolla puretaan salakirjoitusta. Frekvenssianalyysi soveltuu yksinkertaiseen korvaussalakirjoitukseen, jossa jokainen selkotekstin kirjain on korvattu salatekstissä aina yhdellä tietyllä kirjaimella.
Yksinkertaisimmassa frekvenssianalyysissä käytetään vain yksittäisten kirjainten yleisyystaulukoita. Sen lisäksi voidaan käyttää myös taulukoita, joissa on kahden ja kolmen kirjaimen yhdistelmien yleisyydet, sekä taulukoita, joissa on kirjainten yleisyydet sanojen alussa ja lopussa. Jälkimmäisen edellytys on se, että salatekstissä käytetään välilyöntejä, jotta sanavälit erottuisivat.
Eri kielissä on erilaiset kirjainten yleisyydet, joten ne tarvitsevat aina omat taulukkonsa. Usein eri teksteissä voi olla erilaiset kirjainten yleisyydet, kuten silloin kun tekstissä toistuu jokin sana, jossa esiintyy jokin harvinainen kirjain. Lyhyitä tekstejä on vaikea avata, sillä frekvenssit ovat silloin liian sattumanvaraisia.
Frekvenssianalyysi aloitetaan taulukoimalla salatekstin kirjainten yleisyydet. Sen jälkeen korvaaminen voidaan aloittaa esimerkiksi korvaamalla salakirjoitustekstin kaikkein yleisin kirjain siinä käytetyn kielen yleisimmällä kirjaimella. Jos tämä ei näytä toimivan, voidaan kokeilla toiseksi yleisintä, ja niin edelleen. Ensimmäisen kirjainparin löydyttyä voidaan jo usein havaita sellaisia lyhyitä sanoja, jotka on helppo täydentää oikeiksi pienen kokeilun pohjalta. Esimerkiksi englannin kielessä on vain kaksi yksikirjaimista sanaa, I ja a, ja kaksikirjaimisiakin sanoja on vain pieni määrä.
Frekvenssianalyysin kehittäjä oli 800-luvulla elänyt arabitiedemies al-Kindi.
Aiheesta muualla

Finnish Letter Frequencies, Practical Cryptography (englanniksi)
Klassinen salakirjoitus
| --- | --- |
Menetelmät:   ADFGVX  Affiini salaus Atbash  Caesar  Bifid  Hill  Kerta-avain  Kirja-salaus  Korvaussalaus  Moniaakkostoinen salaus  Pigpen  Playfair  Polybius  Rail fence  Rot13  Scytale  Transpositiosalaus  Trifid  VIC  Vigenère 
Kryptoanalyysi:   Frekvenssianalyysi  Kasiski-menetelmä  Yhteensattumaindeksi
Frode Johnsen

| 0 | 1 | 2 |
| --- | --- | --- |

Henkilötiedot
Syntymäaika: 17. maaliskuuta 1974 (ikä 50)
Syntymäpaikka: Skien, Norja
Kansalaisuus:  Norja
Pelipaikka: Hyökkääjä
Pituus: 188 cm
Seurat
| Vuodet | Seura | O (M) |
| 1993-2000 2000-2006 2006-2008 2009-2010 2011-2015 | Odd Rosenborg Nagoya Grampus Shimizu S-Pulse Odd |  |
Maajoukkue
| 2000–2013 | Norja | 35 (10) |
Frode Johnsen (s. 17. maaliskuuta 1974 Skien) on norjalainen entinen jalkapalloilija.
Jalkapallomaajoukkue

Johnsen debytoi Norjan maajoukkueessa 2000. Hän on pelannut 35 maaottelua ja tehnyt niissä 10 maalia.
Fitzwilliam College

| Fitzwilliam College |
| --- | --- |
  
Perustettu:  1869
Opiskelijoita:  494
Jatko-opiskelijoita:  216
Sijainti:  Cambridge, Englanti  Yhdistynyt kuningaskunta
Osoite:  Storey's Way Cambridge CB3 0DG
Yhteistyö:  St Edmund Hall (Oxford)
Sivusto:  www.fitz.cam.ac.uk
Fitzwilliam College, Cambridge.
Fitzwilliam College on yksi Cambridgen yliopiston 31 collegesta. Fitzwilliam Collegen juuret ovat college-järjestelmän ulkopuolisessa instituutiossa, joka aloitti toimintansa vuonna 1869 Trumpington Streetillä Fitzwilliam-museota vastapäätä sijaitsevassa talossa. Tämä instituutio järjesti opetusta niille opiskelijoille, joilla ei ollut varaa opiskella jonkin collegen alaisuudessa. 1900-luvun jälkipuoliskolla tarve tällaiselle instituutiolle väheni, sillä Cambridgen yliopistoon oli luotu erilaisia stipendijärjestelyjä, jotka mahdollistivat myös vähävaraisten opiskelijoiden pääsyn college-järjestelmän piiriin. Nimellä Fitzwilliam House tunnettu instituutio sai kuninkaallisen erioikeuden ja muutti nimensä Fitzwilliam Collegeksi vuonna 1966.
College rakennettiin 1960-luvulla Storey's Wayn varteen. Ensimmäiset opiskelijoiden rakennukset suunnitteli Sir Denys Lasdun ja ne valmistuivat vuonna 1966. Collegen kappelin on suunnitellut Sir Richard MacCormac. Gatehouse-pihan ja auditorion on suunnitellut arkkitehtitoimisto Allies and Morrison. Uusi kirjasto ja tietotekniikkakeskus ovat Edward Cullinan Architects -arkkitehtitoimiston suunnittelemat ja ne avataan 2010. Collegen keskellä sijaitsee The Grove, vuonna 1813 valmistunut William Custancen suunnittelema rakennus, joka on nykyisin suojeltu. Emma Darwin asui tässä talossa 1883–1896 miehensä Charles Darwinin kuoleman jälkeen. Rakennus liitettiin osaksi Fitzwilliam Collegea vuonna 1988.
Aiheesta muualla

Kuvia tai muita tiedostoja aiheesta Fitzwilliam College Wikimedia Commonsissa
Cambridgen yliopiston colleget
Christ’s
Churchill
Clare
Clare Hall
Corpus Christi
Darwin
Downing
Emmanuel
Fitzwilliam
Girton
Gonville and Caius
Homerton
Hughes Hall
Jesus
King’s
Lucy Cavendish
Magdalene
Murray Edwards (New Hall)
Newnham
Pembroke
Peterhouse
Queens’
Robinson
St Catharine’s
St Edmund’s
St John’s
Selwyn
Sidney Sussex
Trinity
Trinity Hall
Wolfson
Gamest

| Gamest> ゲーメスト |
| --- | --- |
Aihealue:  kolikkopelit
Julkaisija:  Shinseisha
Perustettu:  1986
Lakkautettu:  1999
Kotimaa:  Japani
Kieli:  japani
Gamest (jap. ゲーメスト, Gēmesuto) oli japanilainen kolikkopeleihin erikoistunut lehti, jota Shinseisha julkaisi vuodesta 1986 vuoteen 1999.
Lehden julkaisu päättyi julkaisijan konkurssiin. Lehden seuraaja on Monthly Arcadia, jota julkaisee Enterbrain.
Käännös suomeksi
Fnac

| Fnac |
| --- | --- |

Yritysmuoto:  tytäryhtiö
Perustettu:  1954
Perustaja:  André Essel
Kotipaikka:  Ivry-sur-Seine, Ranska
Toiminta-alue:  Belgia, Brasilia, Espanja, Ranska, Italia, Portugali, Taiwan, Sveitsi, Monaco, Marokko
Toimiala:  Musiikki, Tietotekniikka, Kirjat
Liikevaihto:  4,473 miljoonaa euroa (2009)
Henkilöstö:  14 364
Kotisivu:  fnac.com
Infobox OKVirheellinen NIMI-arvo: 
Fnac (alun perin Fédération Nationale d'Achats des Cadres) on ranskalainen kauppaketju, joka myy tietotekniikan välineitä, kirjoja ja musiikkia. Yhtiöllä on myymälöitä seuraavissa maissa: Andorra, Belgia, Brasilia, Espanja, Italia, Kreikka, Portugali, Ranska ja Taiwan. Fnac on Ranskan suurin kirjakauppaketju.
Ketju myöntää kirjapalkintoa Le Prix du roman Fnac.
Aiheesta muualla

Kuvia tai muita tiedostoja aiheesta Fnac Wikimedia Commonsissa
Geenipyssy

Geenipyssy.
Geenipyssy tai geenitykki on geeninsiirrossa käytettävä laite, jolla siirrettävä geeni mekaanisesti "ammutaan" soluun. "Ammuksena" on makrokantaja, joka kiihtyy ja pysähtyy nopeasti. Tällöin makrokantajan sisältämät mikrokantajat irtoavat ja tunkeutuvat soluihin. Mikrokantajat ovat siirrettävällä geenillä päällystettyjä kulta- tai volframihiukkasia. Ampumisen jälkeen siirrettävän geenin toivotaan liittyvän kohdesolun tuman DNA:han. Liittyminen tapahtuu harvoin.
"Ammuksena" voidaan käyttää myös pelkkiä mikrokantajia.
Geenipyssyjä käytetään etenkin yksisirkkaisten kasvien geeninsiirtoon, sillä tavalliset vektorit eivät sovellu siihen.
Gamla Ullevi

| Gamla Ullevi |
| --- | --- |

Rakennuksen tiedot
Sijainti:   Göteborg
Koordinaatit:  57°42′22″N, 11°58′49″E
Avattu:  2009
Kenttä:  nurmi
Arkkitehti:  Lars Iwdal
Käyttäjät
 GAIS, IFK Göteborg, Örgryte IS 
Katsojakapasiteetti
 18 416 
Lisää rakennusartikkeleitaArkkitehtuurin teemasivulla
Gamla Ullevi (suom. Vanha Ullevi) on Göteborgissa sijaitseva jalkapallostadion. Se valmistui vuonna 2009 ja rakennettiin paikalle, jossa vuosina 1916–2006 toimi samanniminen stadion. Gamla Ullevin vieressä sijaitsee vuonna 1958 avattu Ullevin stadion, jota toisinaan kutsutaan myös nimellä Nya Ullevi (Uusi Ullevi).
Gamla Ullevi on GAIS-, IFK Göteborg - ja Örgryte IS -seurojen kotikenttä sekä Ruotsin naisten jalkapallomaajoukkueen pääasiallinen kotiareena. Stadion on myös yksi vuoden 2013 naisten EM-kilpailuiden pelipaikoista.
Stadionin edustalla on jalkapallolegenda Gunnar Grenin patsas. Vuonna 2010 ruotsalainen yhtye Kent julkaisi singen Gamla Ullevi, joka nousi Ruotsin singlelistan ykköseksi.
Federico da Montefeltro

Piero della Francescan  maalaama muotokuva Federico da Montefeltrosta Uffizin taidemuseossa
Federico da Montefeltro (7. kesäkuuta 1422 –  10. syyskuuta 1482) oli italialainen renessanssi-ihminen, kondottieeri sekä Urbinon herttua.
Renessanssi

Federico da Montefeltro tunnettiin myös lisänimellä ”Italian valo”, sillä hän palvoi taiteita ja tieteitä. Hän rakennutti Urbinoon palatsin, joka tehtiin kaikkien renessanssi-ihanteiden mukaisesti. Palatsin hovi oli 1500-luvulle tultaessa Italian johtavia hoveja.
Kondottieeri

Palkka-armeijan johtajana, kondottieerina, hän ei hävinnyt yhtään taistelua. Hän menetti kuitenkin toisen silmänsä taistelussa. Tämän jälkeen hän poistatti nenänsä yläosasta palasen, jotta näkökenttä olisi laajempi.
Aiheesta muualla

Kuvia tai muita tiedostoja aiheesta Federico da Montefeltro Wikimedia Commonsissa
Francesco Redi

| Francesco Redi |
| --- | --- |

Henkilötiedot
Syntynyt: 18. helmikuuta 1626 Arezzo, Italia
Kuollut: 1. maaliskuuta 1697 (71 vuotta) Pisa, Italia
Koulutus ja ura
Tutkinnot:  Pisan yliopisto
Oppilaat:  Anton Maria Salvini (käännä suomeksi)
Tutkimusalue:  Lääketiede, entomologia, parasitologia
   
Francesco Redi (18. helmikuuta 1626 Arezzo, Italia – 1. maaliskuuta 1697 Pisa, Italia) oli italialainen tiedemies, lääkäri ja runoilija. 
 Hän oli luonnontutkijana tunnettu etenkin alkusynnyn tai spontaanin sikiämisen vastustajana.
Elämä

Suoritettuaan lääketieteen tutkinnon Pisan yliopistossa Redi siirtyi Colonnan suvun palvelukseen Roomaan kotiopettajaksi ja toimi tehtävässä viisi vuotta. Vuonna 1654 hän lähti Firenzeen, jossa hän toimi Toskanan suurherttua Ferdinand II:n ja Cosimo III:n henkilääkärinä.
Tieteellinen ura

Redi harjoitti jatkuvasti lääketieteellistä ja kirurgista käytäntöjä edistäviä tutkimuksia, mutta hänellä oli silti aikaa myös kirjoittamiselle. Hän oli aktiivinen jäsen useissa silloisissa akatemioissa. Redin kirjoituksiinsa kuuluu useita tieteellisiä artikkeleita, kuten Osservazioni intorno alle vipere, Esperienze intorno alla generazione degl' insetti, Consulti medici jne.
Redi todisti, että mätänevässä lihassa huomatut "madot" eivät, kuten uskottiin, synny lihasta, vaan ovat
kärpästen munista kehittyneitä toukkia. Hän myös tutki hyönteisten anatomiaa ja muodonvaihdosta, käärmeenmyrkkyä ja muita aiheita. Lisäksi Redi toimi arkeologina ja sanakirjantekijänä.
Kaunokirjallinen tuotanto

Redi oli aikanaan suosittu runoilija. Hänen kirjoituksia ovat Lettere, dityrambit Bacco in Toscana ja Arianna Inferma sekä useita runotekstejä, joista osa on sävyltään Petrarca-aiheisia. Bacco in Toscana on paras esimerkki italialaisesta dityrambista, ja vaikka se on ajoittain epämuodostunut epäselvän sanoituksen vuoksi, se on edelleen yksi 1600-luvun parhaista tyylilajin teoksista.
Fredericksburg (Virginia)

| Fredericksburg |
| --- | --- |
 Fredericksburghin historiallinen keskusta.
 lippu

 Koordinaatit: 38°18′6.5″N, 77°28′15″W 
Valtio:  Yhdysvallat
Osavaltio:   Virginia
Piirikunta:  Fredericksburg ei kuulu piirikuntaan
Hallinto:  
 – Pormestari:  Mary Katherine Greenlaw
Pinta-ala:  
 – Kokonaispinta-ala:  27,2 km²
 – Josta vettä:  0,2 km² 
Korkeus:  18 m
Väkiluku (2010):  24 286
 – Väestötiheys:  1 050 as./km²
 – Metropolialue:  141 238
Aikavyöhyke:  UTC-5 (kesäaika UTC-4)
Motto::  America's Most Historic City
 
 fredericksburgva.gov 
Infobox OKVirheellinen NIMI-arvo: 
Fredericksburg on kaupunki Virginian osavaltiossa Yhdysvalloissa. Sen asukasluku vuonna 2009 oli 29 193.
Yhdysvaltain ensimmäinen presidentti George Washington vietti lapsuutensa Fredericksburgissa.
Kuvia kaupungista

Fredericksburgin kaupungintalo.
Kenmoren plantaasi.
Episkopaalinen kirkko
Aiheesta muualla

Kuvia tai muita tiedostoja aiheesta Fredericksburg (Virginia) Wikimedia Commonsissa
Gal Koren

| Gal Koren> Henkilötiedot |
| --- | --- |
Syntynyt: 16. tammikuuta 1992 (ikä 32) Domžale, Slovenia
Kansalaisuus:   Slovenia
Jääkiekkoilija
Pelipaikka:  keskushyökkääjä
Maila:  vasen
Pituus:  184 cm
Paino:  84 kg
Seura
Seura:  Olimpija Ljubljana
Sarja:  EBEL
Pelinumero:  37
Pelaajaura
Pääsarjaura:  2011–
Aik. seurat:  Medveščak Zagreb (EBEL/KHL) HKm Zvolen (SloEL) Manchester Storm (EIHL)
Gal Koren (s. 16. tammikuuta 1992 Domžale, Slovenia) on slovenialainen jääkiekkoilija, joka pelaa Itävallan Erste Bank Eishockey Ligan slovenialaisjoukkue Olimpija Ljubljanassa. Hän on pelipaikaltaan keskushyökkääjä.
Ura > Seuraura

Korenin kasvattajaseura on Olimpija Ljubljana. Hän siirtyi kuitenkin jo 15-vuotiaana tšekkiläisen HC České Budějovicen U18-junioreihin kaudeksi 2007–2008. Kesken kauden 2008–2009 Koren siirtyi saksalaiseen B-juniorisarjaan Deutsche Nachwuchsligaan edustamaan Jungadler Mannheimia. Hän voitti sarjan mestaruuden sekä keväällä 2009 että keväällä 2010.
WHL-joukkue Kelowna Rockets varasi Korenin 64. pelaajana CHL:n varaustilaisuudessa 2010. Hän vietti joukkueessa kauden 2010–2011, jonka jälkeen Koren siirtyi kaudeksi 2011–2012 Itävallan Erste Bank Eishockey Ligassa pelanneen Medveščak Zagrebin riveihin. Hänen tulokaskautensa miesten sarjoissa toi 39 runkosarja- ja yhdessä playoff-ottelussa tehot 2+2=4. Koren pelasi kauden aikana myös yhden Kroatian pääsarjaottelun Medveščakin kakkosjoukkueessa. Kaudella 2012–2013 hän nosti pistesaldonsa runkosarjassa kymmeneen tehopisteeseen.
Medveščak Zagreb siirtyi kaudeksi 2013–2014 KHL:ään. Myös Koren jatkoi joukkueessa tehtyään Medveščakin kanssa vuoden mittaisen KHL-sopimuksen heinäkuussa 2013. Hänen ohella edellisen kauden EBEL-joukkueen hyökkääjistä jatkoi vain Dario Kostović. Hän pelasi siellä 23 ottelua tehden yhden maalin, kunnes Koren palasi seuraavana jouluna kasvattajaseuraansa Olimpija Ljubljanaan pelaamaan Itävallan EBEL-liigaa. Helmikuussa 2014 hän siirtyi sieltä loppukaudeksi 2013–2014 Slovakian Extraligassa pelaavan HKm Zvolenin riveihin. Kaudeksi 2014–2015 Koren palasi taas vuoden mittaisella sopimuksella Olimpijaan.
Kaudeksi 2015–2016 Koren siirtyi Ison-Britannian EIHL-liigan laajennusjoukkue Manchester Stormiin, mutta hänen sopimuksensa kuitenkin purettiin pelillisistä syistä lokakuussa 2015. Marraskuussa Koren palasi loppukaudeksi taas kotimaahansa Olimpijan riveihin. Hän voitti joukkueen EBEL-kauden päätyttyä Slovenian-mestaruuden.
Ura > Maajoukkueura

Koren edusti Sloveniaa MM-kilpailuissa vuosina 2013 ja 2014, joista jälkimmäinen turnaus eteni IA-divisioonassa ja päättyi kultaan. Hän pelasi myös alle 20-vuotiaiden I-divisioonan MM-kilpailuissa vuosina 2011 ja 2012. Hän oli ensimmäisessä turnauksessa Slovenian paras syöttäjä Erik Pancen kanssa viidellä syötöllään ja voitti B-lohkon hopeaa. Vuoden 2012 IA-divisioonan turnauksessa Koren oli joukkueen paras pistemies ja maalintekijä tehoilla 4+3=7.
Koren pelasi myös alle 18-vuotiaiden II-divisioonan MM-kilpailuissa vuosina 2009 ja 2010. Ensimmäinen turnaus päättyi A-lohkon hopeaan ja jälkimmäinen turnaus B-lohkon kultaan. Hän oli tehoilla 9+14=23 koko vuoden 2009 B-lohkon turnauksen paras syöttäjä ja jakoi pistepörssin voiton joukkuetovereidensa Rok Leberin ja Žiga Pešutin kanssa. Koren jakoi myös tehopörssin voiton joukkuetoverinsa Gašper Cerkovnikin kanssa lukemalla +21. Hänet valittiin myös turnauksen parhaaksi hyökkääjäksi.
Muuta

Korenin pikkuveli Mitja pelaa maalivahtina Slovenian pääsarjaa HK Slavija Ljubljanassa.
Fnatic

| Fnatic |
| --- | --- |

Perustettu:  2004
Perustaja:  Sam ja Anne Mathews
Tyyppi:  e-urheiluorganisaatio
Toimiala:  kilpapelaaminen
Päämaja:  Lontoo, Yhdistynyt kuningaskunta
Aiheesta muualla
Sivusto
Infobox OKNimi-testi OK: 
Fnatic on maailmanlaajuinen elektronisen urheilun seura, jonka päämaja sijaitsee Lontoossa. Sen perustivat Sam ja Anne Mathews 23. heinäkuuta 2004. Seuralla on joukkueet peleissä League of Legends, Counter-Strike 2, Valorant ja Rainbow Six: Siege. Seuran Counter-Strike: Global Offensive -joukkue on historian menestyneimpiä, ja se on voittanut kolme major-turnausta.
Aiheesta muualla

Kuvia tai muita tiedostoja aiheesta Fnatic Wikimedia Commonsissa
Fnatic Teamin kotisivut (englanniksi)
| --- | --- |
Pääsarja:   Counter-Strike  Condition Zero Deleted Scenes  Source  Global Offensive  Counter-Strike 2 
Spin-off-sarja:   Neo  Online  Nexon: Zombies  Online 2 
Kilpapelaaminen:   Luettelo Counter-Strike-turnauksista  Counter-Striken major-turnaukset 
Huomattavia pelaajia:   coldzera  dev1ce  flusha  GeT_RiGhT  GuardiaN  kennyS  olofmeister  s1mple  shox  ZywOo 
Huomattavia joukkueita:   Astralis  Cloud9  ENCE eSports  FaZe Clan  Fnatic  G2 Esports  Heroic  Mouz  Natus Vincere  Ninjas in Pyjamas  Virtus.pro  Vitality 
Liittyvää:   Valve Corporation  Gearbox Software  Ritual Entertainment  Turtle Rock Studios  Hidden Path Entertainment  Steam  GoldSrc  Source
Fidžin musiikki

Vaikka Fidžin saaristovaltio sijaitsee Melanesiassa, Fidžin musiikki muistuttaa tyyliltään paljon polynesialaista musiikkia.
Perinnemusiikin tyylilajit

Fidžiläinen perinnemusiikki on pääosin laulu- ja tanssimusiikkia. Paikallisia musiikin tyylilajeja edustaa muun muassa meke-niminen tanssi.
Perinnemusiikin tyylilajit > Perinnemusiikin soittimet

Fidžiläisessä perinnemusiikissa tärkeitä soittimia ovat muun muassa erilaiset lali-rummut.
Populaarimusiikki

1980-luvulla muutamat fidžiläiset muusikot, kuten Laisa Vulakoro ja Lagani Rabukawaqa, saivat suosiota myös kotimaansa ulkopuolella.
Gerry Desjardins

| Gerry Desjardins> Henkilötiedot |
| --- | --- |
Syntynyt: 22. heinäkuuta 1944 (ikä 80) Noëlville, Ontario, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pelaajaura
Pääsarjaura:  1965–1977
Aik. seurat:  Los Angeles Kings Chicago Blackhawks New York Islanders Buffalo Sabres
Gerard Ferdinand Desjardins (s. 22. heinäkuuta 1944 Noëlville, Ontario, Kanada) on entinen kanadalainen jääkiekkomaalivahti. Hän pelasi ammattilaisena  Los Angeles Kingsissa, Chicago Black Hawksissa, New York Islandersissa ja Buffalo Sabresissa sekä yhden vuoden WHA:ssa. Desjardin pelasi NHL:ssä yhteensä 331 ottelua runkosarjassa ja 35 ottelua pudotuspeleissä. Hän voitti Dudley Garrett Memorial Awardin vuonna 1968.
Desjardinsin ura päättyi kaudella 1976–77, kun hän loukkaantui saatuaan kiekosta osuman silmäänsä ottelussa Boston Bruinsia vastaan.
Käännös suomeksi
Gibson ES-150

Gibson ES-150
Gibson ES-150 on vuonna 1936 esitelty sähkökitara.
Runko on ontto ja siinä on kaksi f-aukkoa. Soitin on tarkoitettu sähköisesti vahvistettavaksi ja siinä on yksi kitaramikrofoni.
Tämänkaltaista toteutusta kutsutaan myös puoliakustiseksi. Kaula on liimattu paikoilleen.
Kitara nousi suosioon jazzin parissa. Erityisesti malli tuli tunnetuksi Charlie Christianin käyttämänä. Nykyisin hänen nimensä liittyy soittimen mikrofoniin, joka tunnetaan Charlie Christian - mallina. Sen sauvamagneettien kiinnitysruuvit ovat näkyvissä plektrasuojuksen yläpuolella.
Gibson Corvus

| Gibson Corvus |
| --- | --- |
 Gibson Corvus II
Perustiedot
Alkuperäinen valmistaja:  Gibson
Valmistusvuodet:  1982 - 1984
Rakenne
Rungon tyyppi:  kokopuu
Kaulan kiinnitys:  pulttikiinnitys
Materiaalit
Runko:  leppä
Kaula:  vaahtera
Otelauta:  ruusupuu
Tekniikka
Mikrofonit:  1 humbucker, 2 humbuckeria tai 3 yksikelaista mikrofonia
Värit
Värivaihtoehdot:  hopea, oranssi, keltainen
Gibson Corvus oli Gibsonin vuonna 1982 julkaisema kitaramalli. Corvuksen radikaalia muotoilua on useasti kutsuttu "purkinavaajaksi". Muoto oli kuitenkin alun perin suunniteltu muistuttamaan varjokuvaltaan varista, mistä tulee mallin latinankielinen varista tarkoittava nimi corvus. Muotoilu ei miellyttänyt soittajia, ja soittimen taival jäi vain kahden vuoden mittaiseksi.
Corvuksia oli kolme erilaista, Corvus I, II, ja III. Ne eivät juuri eronneet toisistaan paitsi mikrofonien osalta: Corvus I:ssä oli yksi humbucker, Corvus II:ssa kaksi humbuckeria ja Corvus III:ssa oli kolme yksikelaista mikrofonia.